Dan l-aħħar ġranet il-Kummissarju tal-Pulizija ħareġ ċirkulari, ftit ġranet qabel ma' l-Imħallef Michael Mallia ikkonkluda inkjesta fuq il-familja tal-Mulej (l-ex Deputat Kummissarju tal-Pulizja Ray Zammit u uliedu, żewġ Spetturi, wieħed ex u l-ieħor għadu fil-Korp). Il-Kummissarju Michael Cassar f'din iċ-ċirkulari talab lill-pulizija kollha, bla eċċezzjoni, biex jinfurmah dwar l-interessi tagħhom kollha (apparti ishma fil-Borża) u b'mod partikolari dwar il-parteċipazzjoni tagħhom f'kumpaniji u impiegi Il-Pulizija diġa, skond il-liġi, huma pprojibiti milli jkollhom interessi li jikkonfliġġu mad-doveri tagħhom u allura l-Kummissarju Cassar qed jgħid l-ovvju. Imma xi kulltant naħseb li trid tirrepeti l-ovvju għal ħafna drabi biex uħud jirrealizzaw li anke l-Pulizija huma soġġetti għal-liġi. Dan minkejja li uħud, minnhom. bħall-familja tal-Mulej, jippretendu li huma l-fuq mil-liġi u li ħadd u xejn ma jista' għalihom. Il-Korp tal-Pulizija huwa korp dixxiplinat u allura ma nistax nifhem kif hemm min jippretendi li l-Kummissarju tal-Pulizija m'għandux ikollu l-aħħar kelma dwar x'impiegi jistgħu jaċċettaw membri tal-Korp tal-Pulizja. Nittama li l-Ispettur tal-Pulizja Sandro Camilleri mill-Union tal-Pulizja ma jippretendix li dawk il-Pulizija li jaħdmu ta' fi clubs ġewwa Paceville jibqgħu hemm. La huma u l-anqas suldati li għadhom fis-servizz m'għandhom jitħallew jagħmlu dan ix-xogħol. Għandu iżda, b'ġustizzja, jingħad li mhux il-Pulizija biss ikunu f'kunflitt ta' interess f'ċerti impiegi . Hemm diversi uffiċjali oħra fis-settur pubbliku li ma jagħmlulhomx għajb. Xi ngħidu per eżempju meta jkollok persuna li taħdem id-dwana u fl- tagħha taħdem Hemm bżonn tindifa sewwa, mhux biss fil-Korp tal-Pulizija.
Fil-Korp tal-Pulizija ............. jew nejja jew maħruqa